Ansem tërbol

Tanme motivassion, n'ansem tërbol a peul esse pensà parèj ëd n'ansem dont j'element a son nen precis e ch'a l'ha nen un termo ciàir antra j'element ch'a aparten-o a l'ansem e coj ch'a j'aparten-o nen.
An sostansa la brusca transission antra l'apartenensa e la nen apartenensa a l'é arlassà.

La teorìa dj'ansem tërboj a l'é dovùa a Zadeh e soa comparission a armonta al 1965.
Sò but a l'é dë smon-e ëd técniche për simulé ij rasonament aprossimà o nuansà, ch'a son un-a dle caraterìstiche dël pensé uman.

La definission
Ch'as consìdera n'ansem X e në spassi dl'apartenensa M, che ëd sòlit a l'é l'antërval [0,1] (ma a-i son dle version pì generaj anté che M a l'é un retìcol o, pì an general ancor, n'ansem con n'órdin parsial).
Minca fonsion  a l'é ciamà n'ansem tërbol an X.
A ven a taj arcordé ambelessì che la fonsion f a l'é identificà con sò graf .
Un sot-ansem (nen tërbol) A d'X a l'é un cas particolar d'ansem tërbol, cand a l'é identificà con soa fonsion caraterìstica  ch'a val 0 an sj'element d'X-A e 1 an sj'element d'A.

Ansem tërbol veuid
L'ansem tërbol veuid a l'é col determinà da la fonsion d'apartenensa f costanta ugual a 0:
.

Complement ëd n'ansem tërbol
Ch'as consìdera n'ansem tërbol .
Sò complement a l'é la fonsion .

Anclusion
As peul definisse la relassion d'anclusion antra ansem tërboj:
.
Noté che da sòn a-i ven che f=g si e mach si  e .

Aplicassion
La teorìa dj'ansem tërboj a l'é nassùa ant ël contest ëd la sistemìstica e a l'ancamin a l'é stàita aplicà ant ij camp ëd le siense naturaj, conòmiche, sossiaj, médiche e, an general, an cole dissiplin-e pì leugne dai comportament mecanicista.
Pì tard a n'han fane dj'estension a l'angegnerìa strutural.

Categorìa:Lògica matemàtica